[{"text_idx": "#000005", "text": "Ohikoa da hau zurean? Norabait jotzea eta bertan inspiratzea?"}, {"text_idx": "#000006", "text": "Bai. Sugestiotik elikatzen naiz. Askotan, galdetzen didatenean zertara dedikatzen naizen, erantzuten dut basoan biluzik korrika egiten dudala. Inork ez dit horren truke dirurik ematen, baina jardun horrek emozioak sortzen dizkit, eta horiekin batera datoz melodiak edo kontatu nahi ditudan gauzak. Moustier aldiko koba batean sartzea eta neandertal bat naizela irudikatzeak agian esaldi bat baino ez dit iradokiko... baina gero estudioan horren garapena egiten dut. Kontzertu askotan zuzenean toki horren arabera aritzen naiz: koba batean, baso batean, monasterio zahar batean... inprobisatzen eta jolasten dut. Lekuek eta beren akustikek asko inspiratzen naute, eta, horiei esker, ordura arte imajinatu ez nituen melodia edo kontrapuntuak datozkit burura."}, {"text_idx": "#000013", "text": "Bai, edo ohiko abestien aldaera txikiak. Funeral visigodo abesten ari naizela, nota bat aldatzen diot, eta ilusioa mantentzen dut nota berri horren etorrerarekin. Nire musika oso emozionala da, eta oraindik ere batzuetan kontzertuen amaieran negar egitear nago... baina gero eta gutxiago gertatzen zait. Nire borondate onena jarrita ere, sentsazioa daukat batzuetan ofizioz abesten dudala, arimarekin baino."}, {"text_idx": "#000015", "text": "Noski. Kontzertua hasi baino lehen ezkutuan mantentzen naiz, hondoan. Eta entzuten dut jendea zelan sartzen den. Konturatzen naizenean adineko jendea datorrela, herriko jaietan nire kontzertua programatu dutelako, nire buruari esaten diot: \"Gizajoak! A zer sustoa hartuko duten ikusten nautenean txirula batekin ortozik ateratzen!\". Asko sufritzen dut horregatik."}, {"text_idx": "#000016", "text": "Baina seguru aski kontzerturen batean adinekoek ere harrituta utziko zaituzte..."}, {"text_idx": "#000017", "text": "Guztietan! Beti egongo da baten bat alde egingo duena, baina gehienak geratzen dira. Askotan andre zaharrek esaten dizute: \"A zer polita!\". Eta hor konturatzen naiz memelo hutsa naizela horrela pentsatzeagatik."}]